|  |
| --- |
| **REPUBLIKA E KOSOVËS/REPUBLIKA KOSOVA/ REPUBLIC OF KOSOVA**QEVERIA E KOSOVËS / VLADA KOSOVA /GOVERNMENT OF KOSOVA  Ministria e Kulturës Rinisë dhe Sportit Ministrastvo Kulture Omladine i Sporta Ministry of Culture,Youth ans Sports   |

 **Raport  vjetor (2017) i zyrtares për barazi gjinore MKRS**

Edhe gjatë vitit të kaluar respektivisht periudhës Janar-Dhjetor 2017 aktivitetet e mia i kam realizuar konform përshkrimit të detyrave të zyrtares për barazi gjinore gjithnjë duke u bazuar në Ligjin për Barazi Gjinore Nr.05/L-020 dhe në Rregulloren (QRE) Nr.12/2016 për detyrat dhe përgjegjësitë e zyrtarëve përkatës për Barazi Gjinore në Ministri.

Më 11 janar kam marrë pjesë në ngjarjen përmbyllëse të rritjes së punësimit të grupeve në nevojë përfshirë edhe gratë organizuar nga Zyra e BE-së në Kosovë e ku ishin edhe përfaqësues të Ministrisë së punës dhe Mirëqenies Sociale.

Me këtë rast u shpalos projekti i financuar nga BE dhe i menaxhuar nga Zyra e Bashkimit Evropian  në Kosovë.

Më 26 janar me ftesë të Misionit të OSBE-së në Kosovë kam marr pjesë në takimin informativ lidhur me prezantimin e projektit trevjeçar të quajtur “Anketa e OSBE-së për Mirëqenien dhe Sigurinë e Grave” që financohet nga mjetet jashtë-buxhetore dhe ka nisur nga seksioni i OSBE-së për Çështje Gjinore në Vjenë.

Më 23 shkurt me ftesë të Agjencionit për barazi gjinore kam marr pjesë  në Takimin e Parë me donatorë përkitazi me çështjet gjinore.

Ndarja e informacionit  përkitazi me -fuqizimin ekonomik të grave ishte pjesë  e sesionit të parë ku u fol për zhvillimin e ndermarësisë dhe punësimin   si dhe të drejtën pronësore  ndërsa gjatë  sesionit të  dytë u  bisedua për  forcimin e administratës publike dhe  integrimin gjinor, buxhetimin  gjinor si dhe rëndësinë  e hartimit  dhe zbatimit të politikave gjinore dhe me perspektivë gjinore.

Më 28 shkurt me ftesë të CEL dhe CSGD kam marrë pjesë Prezantimin e raportit vjetor 2016 “:Reflektim mbi të drejtat LGBTI në Kosovë.

**Më 6 mars** kam marrë pjesë në Takimin e Grupit Ndërministror dhe Grupit Punues të Strategjisë Kombëtare të Republikës së Kosovës Kundër Dhunës në Familje 2016-2020. Z. Lirak Çelaj - Zv.Ministër i Drejtësisë, Koordinator Nacional Kundër Dhunës në Familje bëri hapjen e takimit duke i falënderuar të gjithë pjesëmarrësit për punën e tyre në përpilimin e Strategjisë Kombëtare të Republikës së Kosovës për Mbrojtje nga Dhuna në Familje 2016-2020. Ai me këtë rast theksoi se janë shkaktuar vonesa në implementimin e Strategjisë dhe Planit të Veprimit si pasojë e vonesës së miratimit të saj nga ana e Qeverisë së Republikës së Kosovës dhe për këtë arsye kërkoi një intensitet më të shtuar nga të gjitha institucionet dhe organizatat.

**Më 8 mars** kam marrë pjesë një takim të organizuar nga Agjencia për Barazi Gjinore me rastin e shënimit të Ditës Ndërkombëtare të Gruas në lansimin e raportit të zbatimit të Programit të Kosovës për Barazi Gjinore 2008-2013 si dhe prezantimin e të dalave nga  hulumtimi **“Gratë në Media të shkruara” 2014-2015**.

 Me rastin e Festes së **8 Marsit** kam iniciuar një aktivitet i cili ndonëse pa implikime buxhetore të mëdha ka një rëndësi simbolike pasi koleget tona  në kontinuitet kujtohen per kujdesin qe ka ndaj tyre Ministria

 Me kolegët e MKRS kam ndarë njoftimin për Udhëzimi administrativ për zgjatjen e afatit për regjistrimin e pronës në emër të dy bashkëshortëve.

Në kuadër të bashkëpunimit me ABGJ i kam përcjell shënimet, të ndara në baza gjinore për projektet e mbështetura nga Departamenti i Kulturës dhe ai i sporteve të MKRS.

        Sikurse edhe viteve të mëparshme MKRS ka treguar kujdes sikurse për fuqizimin e  femrave  ashtu edh ete meshkujve në Sport dhe promovimin në Kulturë duke ndarë mjete  të konsiderueshme edhe për  projekte të përbashkëta.

Kam marr pjesë në Punëtorinë e Grupit Këshillëdhënës dhe koordinues për të drejtat e komunitetit (LGBT). Në këtë takim, u bë prezantimi i të gjeturave dhe rekomandimeve nga Hulumtimi:“ Mbrojtja sociale dhe qasja në kujdesin shëndetësor për personat transgjinorë në Kosovë” .Të pranishmit u informuan për koordinimin dhe ndarjen e informatave lidhur me aktivitetet të cilat planifikohen të realizohen për shënimin e 17 Majit Ditës Ndërkombëtare kudër Homofobisë ndër të cilat marshi tradicional dhe vendosja e flamurit në ndërtesën e Qeverisë dhe të disa institucioneve relevante.

Më 4 maj, me ftesë të Institutit GAP kam marr pjesë në tryezën: ***Diskriminimi në tregun e punës: ndikimi i konkurseve në pabarazinë gjinore.”***Nga të dhënat e prezantuara gjatë Tryezës u tha se vetëm 12.9% e grave në moshë pune në Kosovë janë të punësuara. Mbi 94 për qind e pozitave të larta menaxheriale dominohen nga burrat. Hulumtimi i GAP vë në pah se një ndër faktorët që kanë ndikuar në këtë aspekt është edhe gjuha e kodifikuar mashkullore që përdoret në titujt e vendeve të punës dhe në përshkrimin e pozitave. Të gjithë 1.562 titujt e vendeve të punës në shërbimin civil janë në gjininë mashkullore. Në bashkëpunim më ZQM të ZKM jam angazhuar për shënimin e SP lidhur me vendosjen e flamujve në ndërtesën e MKRS për nder 17 Majit të Ditës Ndërkombëtare IDAHOT.

Kam realizuar disa takime me anëtarët e ekipit për hartimin e Strategjisë për Mbrojtje nga Dhuna në Familje. Gjatë takimit me znj.Tahire Haxhollit, togere (PK) temë fokusi ka qenë angazhimi për vetëdijesimin e qytetarëve për mbrojtjen e fëmijëve nga të gjitha format e dhunës dhe nevojën e bashkëpunimit për raportimin e rasteve. U theksua nevoja e zvogëlimit të qëndrimeve paragjykuese dhe sjelljet që mbështetin dhunën në familje nëpërmjet informimit, edukimit arsimimit dhe vetëdijesimit të vazhdueshëm të profesionistëve dhe mbarë shoqërisë. Një ndër rezultatet e pritura është që më shumë viktima të dhunës në familje dhe anëtarë të shoqërisë të inkurajohen që të besojnë tek institucionet përkatëse dhe si rezultat më shumë raste të dhunës në familje të jenë të raportuara.

Kam marrë pjesë në takimin me poete të mbajtur në Galerinë e librave në Prishtinë, të organizuar në kuadër të Programit Festival 2017 edicioni 5 ku njëri ndër mbështetësit e Projektit është edhe MKRS. Në kuadër të kësaj zyrtarja ka pas edhe dy takime: me 26 maj me z. Erblin Ajdini dhe znj Mimoza Paçuku zyrtarë të Projektit ProWoman dhe me znj. Ilire Zajmi, poete.

 Me 9 qershor me ftesë të Zyrës për Qeverisje të Mirë kam marr pjesë në një takim pune, me qëllim të diskutimit,shqyrtimit, komentimit dhe gjetjes së modaliteteve më të mira për përcaktimin dhe validimin e objektivave strategjike mbi bazën e të cilave do të hartohet  **Strategjia dhe Plani i Veprimit për të Drejtat e Njeriut (2017-2021).**

Me kërkesë të Agjencionit për Barazi Gjinore kam plotësuar dhe përcjellë **Pyetësorin Vetëvlerësues Gjinor.** Ky pyetësor është përgatitur brenda kornizës për aktivitetet e zhvillimit të kapaciteteve që kryhet nga *Projekti për Forcimin Institucional të Agjencisë për Barazi Gjinore dhe Mekanizmave Gjinorë*, e financuar nga Qeveria Suedeze, SIDA në Kosovë. Qëllimi i saj është që të ndihmojë pjesëmarrësit që të mësojnë dhe të vlerësojnë punën e tyre, si dhe bashkëpunimin me të tjerët.

 Me ftesë të Qendrës Kosovare për Studime  Gjinore më 23 qershor kam marr pjesë në  trajnimin senzibilizues **:*“Përfaqësimi i barabartë gjinor në institucionet publike të Republikës së Kosovës (Sfidat dhe problemet në zbatimin e Ligjit nr. 05/L -020 për barazi gjinore)”*** .

Trajnimi kishte për qëllim interpretimin e Ligjit për Barazi Gjinore dhe diskutimin e sfidave dhe problemeve lidhur me zbatimin e këtij Ligji. Ky trajnim është pjesë e projektit: “Përmirësimi i llogaridhënies Institucionale për Barazinë Gjinore në Vendimmarrje”, përkrahur nga Projekti Promovimi i Shoqërisë Demokratike (DSP) – i financuar nga Zyra Zvicerane për Bashkëpunim në Kosovë (SCO-K) dhe Ministria e Punëve të Jashtme e Danimarkës (DANIDA) dhe menaxhuar nga Fondacioni Kosovar për Shoqëri Civile (KCSF).

 Prej 13 -16  qershor kam marrë pjesë në Vizitën studimore në Slloveni Kjo vizitë u realizua nga Qendra për Zhvillimin e Grupeve Shoqërore (CSGD në kuadër të Programit “Angazhimi për Barazi - E4E”, program ky i realizuar nga organizata jo-qeveritare CSGD në bashkëpunim me Zyrën për Qeverisje të Mirë (ZQM), e cila funksionon në kuadër të Qeverisë të Republikës së Kosovës. Gjatë  vizitës , grupi prej gjashtë vetash, me përfaqësues nga  ZQM  Ministria  e Arsimit  e Shëndetësisë ,  dhe MKRS, Policia  e Kosovës  dhe  Gjyqësori  kemi pas rastin të takojmë përfaqësues të institucioneve relevante, të institucioneve të Sllovenisë , për të shkëmbyer përvojat rreth komponentës LGBTI në institucionet e vendit. Gjithashtu patëm mundësi të informohemi më shumë rreth sfidave me të cilat janë ballafaquar institucionet e Sllovenisë dhe si kanë arritur që t’i tejkalojnë ato, gjë që do të na ndihmoj shumë në arritjen e qëllimeve tona për këtë kauzë.

 Prej 18 deri me 21 gusht kam marr pjesë në cilësi të panelistes dhe përfaqësueses së MKRS në Punëtorinë katër ditore në Shqipëri. Në fokus të kësaj Punëtorie ka qenë: Njohja me Strategjinë Kombëtare të RK për Mbrojtje nga Dhuna në Familje dhe Plani i Veprimit 2016-2020 dhe përgjegjësia për trajtimin me prioritet të DHF.

 Roli i institucioneve të Republikës së Kosovës në parandalimin e dhunës në familje, aktivitetet informuese, vetëdijësuese që synojnë parandalimin e fenomenit të dhunës në familje nëpërmes koordinimit,bashkëpunimit të veprimeve të të gjitha palëve pjesëmarrëse për mbrojtjen, trajtimin rehabilitimin dhe ri integrimin e viktimave nga dhuna në familje. Me ftesë të Agjencisë për Barazi Gjinore kam marr pjesë në lansimin e  Komentarit  të Ligjit për Barazi Gjinore.

Me ftesë të Institutit GAP kam marr pjesë në prezantimin e të gjeturave të Raportit**:”Përfaqësimi i grave në bordet e ndërmarrjeve publike dhe agjencive të pavarura**”. Në këtë raport, të mbështetur nga USAID është analizuar përfaqësimi gjinor në 31 ndërmarrje publike dhe 31 institucione dhe agjenci të pavarura. Gjatë prezantimit të gjeturave të raportit u tha se gratë janë pak të përfaqësuara si anëtare të bordeve, krejt pak si kryesuese të bordeve dhe vetëm një pjesë e vogël e tyre mbajnë pozita të larta menagjeriale nëpër borde. Sipas tij, nga 159 anëtarë të bordeve në 31 ndërmarrje publike, 135 janë burra dhe 24 janë gra, kurse vetëm pesë borde kryesohen nga gratë. Ndërkaq, mbi 85% e pozitave menagjeriale në ndërmarrjet publike udhëhiqen nga burrat. Valdrin Lluka,Ministër i Zhvillimit Ekonomik, informoi pjesëmarrësit se ministria të cilën e udhëheq tashmë ka përgatitur një koncept dokument që kërkon komplet ndryshimin e Ligjit për ndërmarrje publike. Kam realizuar disa takime për mbledhjen e të dhënave me qëllim realizimin e një hulumtimi për një shkrim përkitazi me vetëdijësimin për mbrojtje nga dhuna në familje. Këtë aktivitet e kam realizuar në cilësi të anëtares së ekipit për hartimin e Strategjisë për mbrojtje nga dhuna në familje 2016- 2020 në bashkëpunim me KHRD. Shkrimi hulumtues me titull :”**Raportimi i dhunës ndaj fëmijës ndërmjet hezitimit dhe paragjykimeve”** ështe publikuar me 10 tetor në portalin Kosovalive 360 në rubrikën Live Stil

 Me ftesë ZQM/ZKM kam marr pjesë në **Ceremoninë e hapjes së Javës së Krenarisë/Paradës së Krenarisë në Kosovë, që do të mbahet më**06 Tetor 2017-Ora 18:00-19:00, që u hap nga Kryeministri i Kosovës z.Ramush Haradinaj Me ftesë të Rrjetit të Grupit të Grave të Kosovës kam marr pjesë në publikimin e rezultateve, që kanë rezultuar në publikimin e një raporti të ri, me titull ***Buxhetimi për bujqësi dhe zhvillim rural më të mirë***. Gjatë këtij lansimi, RrGK prezantoi të gjeturat kyçe dhe rekomandimet e arritura nga analiza. Me ftesë të Institutit GAP kam marrë pjesë në tryezën e rrumbullakët ku u bë prezantimi i Analizës:**“Dallimet në menaxhimin e buxhetit familjar ndërmjet grave dhe burrave”. Si u tha me këtë rast** në Kosovë aktualisht janë mbi 26,000 mijë familje të cilat marrin ndihmë sociale, që përbëjnë afro 10% të të gjitha familjeve në Kosovë. Vetëm 32% e bartësve të ndihmave sociale janë gra ndërsa 68% janë burra.

**Më 6 nëntor** me ftesë të ZQM /Zyra e Kryeministrit, Shoqata ERA - LGBTI për të Drejtat e Barabarta për Ballkanin Perëndimor dhe Turqinë, në bashkëpunim me Bankën Botërore, Ambasadën Holandeze në Kosovë, Qendrën për Barazi dhe Liri (CEL) dhe Qendrën për Zhvillimin e Grupeve Shoqërore (CSGD) kam marr pjesë në një seminar mbi gjetjet e anketimit mbi dimensionin socio-ekonomik të përjashtimit LGBTI. Anketa e kryer në 8 vende të Ballkanit Perëndimor dhe e plotësuar nga më shumë se 3.300 persona LGBTI. synon të sigurojë njohuri të thellë të perceptimeve të njerëzve LGBTI për homofobinë, transfobinë ndërgjegjësimin e të drejtave, mjedisin e sigurt, dhunën, ngacmimin dhe kontekstin shoqëror.

**Më 8 nëntor** me ftesë të Rrjetit të Grave të Kosovës (RrGK) kam marrë pjesë në prezantimin publik të dokumentit më të ri të politikave të **titulluar: Progresi i Kosovës në përafrimin e ligjeve të saja me ligjet e Bashkimit Evropian (BE) mbi barazinë gjinore.**

 Me ftesë të Institutit Demokraci për Zhvillim (D4D) kam marr pjesë në **lansimin e punimit:**“Ndryshimi i paradigmës. *Barazi përmes lejes prindërore*”. Kjo konferencë u organizua në kuadër të projektit:"Pushimi prindëror për barazi gjinore", që financohet nga Qendra Ndërkombëtare Olof Palme dhe mbështetet nga Qeveria Suedeze.

Kam marr pjesë edhe në “**Mirënjohja për barazi gjinore 2017**” si pjesë e iniciativës "Pro Wo + Man Gender Resource Hub" e mbështetur nga Olof Palme International Centre dhe implementuar nga OJQ PEN.

Në kuadër të bashkëpunimit të zyrtares me shoqatat e grave me ftesë të Rrjetit të Grave të Kosovës (RrGK) kam marr pjesë në Kuvendin Vjetor të Anëtareve të këtij Rrjeti .

Ndërsa me ftesë të Agjencionit për Barazi Gjinore kam marr pjesë në:**Trajnim për Programin e Përgjegjshëm Gjinor për analizën e Buxhetit,**të mundësuar nga SIDA suedeze.

Me 6 dhjetor, me ftesë tëInstitucionit të Avokatit të Popullit kam marr pjesë në tryezën: **“** **Barazia Gjinore dhe drejta në regjistrim të pronës së përbashkët në emër të dy bashkëshortëve”.** Si u tha gjatë këtij takimitri ligje bazike për të Drejtat e Njeriut: *Ligji Për Avokatin e Popullit nr. 05/L-019, Ligji për Mbrojtjen nga Diskriminimi nr. 05/L-021 dhe Ligji për Barazi Gjinore nr. 05/L-020* e përcaktojnë Avokatin e Popullit si mekanizëm për trajtimin e rasteve që kanë të bëjnë me diskriminimin dhe në mesin e tyre edhe për trajtimin e rasteve të barazisë gjinore.